దివ్య ప్రభ

దివ్య ప్రభ (జననం 1991 మే 18) భారతీయ నటి, ఆమె ప్రధానంగా మలయాళం, తమిళ భాషా చిత్రాలలో నటిస్తుంది. ఆమె టేక్ ఆఫ్ (2017) , థమాషా (2019)  చిత్రాలలో తన పాత్రలకు ప్రసిద్ధిచెందింది. 2015లో, ఈశ్వరన్ సాక్షియై అనే టీవీ సీరియల్‌లో తన నటనకు గాను ఆమె ఉత్తమ రెండవ నటిగా కేరళ రాష్ట్ర టెలివిజన్ అవార్డును గెలుచుకుంది. 2022లో, కార్నో ఇంటర్నేషనల్ ఫిల్మ్ ఫెస్టివల్‌లో మహేష్ నారాయణన్ దర్శకత్వం వహించిన అరిప్పు చిత్రానికి అంతర్జాతీయ పోటీ విభాగంలో ఆమె ఉత్తమ నటిగా ఎంపికైంది.

 కెరీర్ 
ఆమె 2013 చిత్రం లోక్‌పాల్‌ చిత్రంతో ఎండితెరపైకి అడుగుపెట్టింది. ఆమె మొదటి తమిళ చిత్రం ప్రభు సోలమన్ దర్శకత్వం వహించిన కయల్ (2014). రాజేష్ పిళ్లై దర్శకత్వం వహించిన వేట్టా (2016) చిత్రంలో ఆమె క్యారెక్టర్ రోల్ పోషించింది. టేకాఫ్‌ (2017) లో ఆమె నర్సుగా నటించింది. 2018లో, ఆమె పీరియడ్ ఫిల్మ్ కమ్మర సంభవం, స్పోర్ట్స్ థ్రిల్లర్ నాన్సెన్స్‌లో సహాయ పాత్రలు పోషించింది. 2019లో, రోషన్ మాథ్యూ దర్శకత్వం వహించిన ఎ వెరీ నార్మల్ ఫ్యామిలీ అనే థియేటర్ ప్లేలో ఆమె నటించింది. ఆ తర్వాత థమాషా సినిమాలో నటించింది.

 మూలాలు 

వర్గం:మలయాళ సినిమా నటీమణులు
వర్గం:భారతీయ సినిమా నటీమణులు
వర్గం:మలయాళ టెలివిజన్‌ నటీమణులు
వర్గం:భారతీయ టెలివిజన్ నటీమణులు
వర్గం:తమిళ సినిమా నటీమణులు
వర్గం:1991 జననాలు